Publication: Magyar Közlöny
Issue: MK-2001-70 (Year: 2001, Number: 70)
Era: 1990-2004
Section: a 111/2001. (VI. 22.) Korm. rendelethez
Paragraph Index: 732

5. Valószínűségszámítás, statisztika Leíró statisztika Statisztikai adatok gyűjtése, rendszerezése, különböző ábrázolásai (kördiagram, oszlopdiagram, hisztogram). Gyakoriság, relatív gyakoriság. Átlagok: számtani közép, súlyozott közép, rendezett minta közepe (medián), leggyakoribb érték (módusz). Szórás. Átlagtól való eltérés 2—3 szórásnyi intervallumban. Valószínűségszámítás Relatív gyakoriság, valószínűség. A nagy számok törvényének szemléletes tartalma. A valószínűség klasszikus kiszámítási módja. Visszatevéses mintavétel, a binomiális eloszlás, várható értéke és szórása. Visszatevés nélküli mintavétel, a hipergeometrikus eloszlás. Eseményalgebra. Események függetlensége. Matematikai statisztika Statisztikai sokaság, paraméter, minta, relatív gyakoriság fogalma és kapcsolatuk. A relatív gyakoriság intervallum becslése. A közvélemény-kutatás elemei. 2001/70. szám AZ IDEGEN NYELV ÉRETTSÉGI VIZSGA ÁLTALÁNOS KÖVETELMÉNYEI A vizsga formája Középszinten: írásbeli és szóbeli Emelt szinten: írásbeli és szóbeli Az idegen nyelv érettségi vizsga célja Az érettségi vizsgával záruló középiskolai idegennyelv-oktatás céljai között szerepelnek pragmatikus célok (a kommunikatív kompetencia kialakítása), kognitív célok (ismeretek, információk közvetítése) és személyiségfejlesztő célok (nyitottság, tolerancia a másik ember iránt; önállóság, szociális viselkedés a kiscsoporton belül). Az idegen nyelvi érettségi vizsga a nyelvoktatás céljai közül csak a pragmatikus cél megvalósulását méri, vagyis azt, hogy a vizsgázó rendelkezik-e az alábbiakban kifejtett kommunikatív kompetencia meghatározott szintjével. Bár nagyon fontos, hogy a tanulók a tanítási folyamat során ismereteket szerezzenek a világról, a nyelvről és a célkultúrákról, ezeket az ismereteket az idegen nyelvi érettségi vizsga közvetlen módon nem méri. Ezek az ismeretek azonban megjelennek a vizsgafeladatokban használt autentikus anyagokban. A személyiségfejlesztő célok megvalósulásának mérésére az idegen nyelvi érettségi vizsga természeténél fogva nem alkalmas, de a vizsgázó személyiségének az érettségi vizsgán történő értékelése nem is lenne kívánatos. A kommunikatív kompetencia összetevői a következők: — nyelvi kompetencia, — szociolingvisztikai kompetencia, — szövegkompetencia, — stratégiai kompetencia, — szociokulturális kompetencia. A középszintű és az emelt szintű érettségi vizsga céljaiban, komplexitásában, mennyiségében és minőségében tér el egymástól. A középszintű követelmények nélkülözhetetlenek az emelt szinten, de az emelt szint éppen abban különbözik a középszinttől, hogy más minőségű nyelvtudást kíván mérni. A középszintű vizsga célja annak megállapítása, hogy a vizsgázó képes-e írott és hallott, köznapi, egyszerű, eredeti idegen nyelvű szövegeket megérteni, saját gondolatait köznapi kommunikációs helyzetekben, szóban és írásban kifejezni, ezáltal megfelelni annak az érettségin elvárható általános műveltségi követelménynek, hogy részt tudjon venni a nemzetközi kommunikációban. Az emelt szintű vizsga célja annak megállapítása, hogy a vizsgázó képes-e megérteni különböző fajtájú igényesebb és hosszabb, írott és hallott idegen nyelvű szövegeket, érzékeli-e a rejtett jelentéstartalmakat is. A vizsga azt is méri, hogy a vizsgázó képes-e idegen nyelven mind szóban, mind írásban folyamatosan és spontán módon kifejezni magát, világos, jól szerkesztett szöveget alkotni, és eközben megbízhatóan használja-e a szövegszerkesztési mintákat, szövegösszekötő elemeket, rugalmasan és hatékonyan tudja-e használni az idegen nyelvet személyes, társadalmi, a tanuláshoz és a munkához kapcsolódó célokra, illetve a felsőfokú oktatásban való részvételre. Tartalmi követelmények A Tartalmi követelmények közép-, illetve emelt szintre összeállított Témakörök/Kompetenciák listája felöleli a nyelvtudás készségelemeit, a nyelvtani kompetenciát, valamint az idegen nyelvi érettségi vizsgán előforduló témákat. A közép- és az emelt szinten maguk a témák nem különböznek egymástól, de különböző a témák megközelítési módja. Míg a középszinten a megközelítési mód személyes, a vizsgázó tapasztalataihoz közel álló, konkrét és egyszerű, addig az emelt szinten a megközelítési mód általános, a vizsgázó tapasztalataitól távolabb eső, elvont és összetett. A Követelmények rész egyrészt értelmezi, másrészt részletesebben kifejti a Témakörök/Kompetenciák-ban foglaltakat külön a közép-, illetve az emelt szintre. 2001/70. szám Középszint Témakörök / Kompetenciák Követelmények

Source: https://magyarkozlony.hu/hivatalos-lapok/87380b7c51d34548e3e6c61cd28488b742776ff7/dokumentumok/0003f54c69d2fd30158764cbdbc00b6d2976e09d/letoltes